El mural de María Marzo, el segon millor del món, al desembre, per a la plataforma Street Art Cities
2025-07-24

El segon millor mural d’art urbà del món, el mes de desembre, per a la plataforma Street Art Cities. Així ha quedat l’impressionant treball d’art urbà que llueix al parc María Marzo de Burjassot, obra dels artistes locals Mawe i Xemayo, el més gran la Comunitat Valenciana, amb més de 500 m² pintats. Finalitza així una competició que va començar fa unes setmanes quan el mural del nou parc del municipi traspassava les fronteres locals i nacionals per a fer-se buit entre els murals de carrer més ben valorats del món a través de Street Art Cities, una plataforma especialista en l’art urbà que il·lustra les ciutats de molt diverses zones del planeta. Després de passar de ronda i situar-se entre els 25 millors del món del mes de desembre, gràcies a les votacions dels seguidors i seguidores de Street Art Cities, l’obra d’art de Burjassot ha aconseguit una magnífica segona posició entre tots els murals que optaven a la llista Top ten del mes de desembre.

Cada mes de l’any, Street Art Cities llança una enquesta entre el seu públic, a través de les xarxes socials, per a votar el millor mural del mes. I en aquest mes de desembre, el mural de Burjassot, més de 500 m² que mostren l’essència del municipi a colp d’esprai, s’ha alçat com a protagonista en aconseguir el segon lloc d’entre els 25 millors. Així, pròximament, l’obra gegant de Mawe i Xemayo podrà ser geolocalizada a través de la plataforma i visitada, tant físicament o de manera virtual, pels milions de fans de l’art de carrer que existeixen en el món.

Amb aquesta app, els interessats i interessades en l’art urbà conéixer la ubicació de nombroses obres d’art, visualitzant-les a través del mapa. A València de fet ja hi ha més de 30 obres registrades i, prompte, la de Burjassot serà una d’elles. A més, l’eina digital aporta informació sobre els autors o autores dels murals, relacionant les seues obres, i, en alguns casos, informació específica de l’obra com el motiu de la seua creació, el seu significat etc…